มหาวิทยาลัยราชภัฏนครปฐม

มหาวิทยาลัยราชภัฏนครปฐม () เป็นมหาวิทยาลัยของรัฐ ตั้งอยู่ที่อำเภอเมืองนครปฐม จังหวัดนครปฐม เริ่มเปิดทำการเรียนการสอนเมื่อปี พ.ศ. 2479 ในนาม "โรงเรียนสตรีฝึกหัดครูนครปฐม"

 ประวัติ 
พ.ศ. 2479 เริ่มตั้งเป็น “โรงเรียนสตรีฝึกหัดครูนครปฐม” โดยใช้ตึกหอทะเบียนมณฑลนครชัยศรี ซึ่งตั้งอยู่ ณ เลขที่ 86 ถนนเทศา ตำบลพระปฐมเจดีย์ อำเภอเมืองนครปฐม จังหวัดนครปฐม รับเฉพาะนักเรียนหญิง เปิดสอนชั้นฝึกหัดครูประชาบาล 

พ.ศ. 2511 เปลี่ยนชื่อโรงเรียนสตรีฝึกหัดครูนครปฐม เป็นโรงเรียนฝึกหัดครูนครปฐม 

พ.ศ. 2513 เปลี่ยนชื่อจากโรงเรียนฝึกหัดครูนครปฐม เป็นวิทยาลัยครูนครปฐม เมื่อวันที่ 16 มกราคม 2513 และเปิดสอน ระดับประกาศนียบัตรวิชาการศึกษาชั้นสูง (ป.กศ.สูง) 

พ.ศ. 2535 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ พระราชทานนามวิทยาลัยครูว่า “สถาบันราชภัฏ” เมื่อวันที่ 14 กุมภาพันธ์ 2535 

พ.ศ. 2547 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณา โปรดเกล้าฯ ลงพระปรมาภิไธยใน พ.ร.บ. มหาวิทยาลัยราชภัฏ พ.ศ. 2547 พิมพ์ประกาศในราชกิจจานุเบกษา ฉบับกฤษฎีกา เล่ม 121 ตอนพิเศษ 23 ก ลงวันที่ 14 มิถุนายน พ.ศ. 2547 มีผลบังคับใช้ ตั้งแต่วันที่ 15 มิถุนายน เป็นต้นไป 

 สัญลักษณ์ประจำมหาวิทยาลัย 
พระราชลัญจกรประจำพระองค์ หมายถึง พระตราที่ใช้ประทับกำกับ พระปรมาภิไธยพระมหากษัตริย์ ในต้นเอกสารสำคัญ ส่วนพระองค์ที่ไม่เกี่ยวด้วยราชการแผ่นดิน
พระราชลัญจกรประจำพระองค์ รัชกาลที่ 9 เป็นรูปพระที่นั่งอิฐทิศ ประกอบด้วยวงจักรกลางวงจักรมีอักขระเป็น อุ หรือเลข 9 รอบวงจักรมีรัศมีเปล่งออกโดยรอบเหนือจักรเป็นรูปเศวตเจ็ดชั้น ฉัตรตั้งอยู่บนพระที่นั่งอิฐทิศ แปลความหมายว่า มีพระบรมเดชานุภาพในแผ่นดิน (โดยที่วันพระบรมราชาภิเษกตามโบราณราชประเพณีได้เสด็จประทับเหนือพระที่นั่ง อิฐทิศ สมาชิกรัฐสภา ถวายน้ำอภิเษกจากทิศทั้งแปด นับเป็นครั้งแรกในประวัติศาสตร์ที่พระมหากษัตริย์ในระบอบประชาธิปไตย ทรงรับน้ำอภิเษกจาก สมาชิกรัฐสภา แทนที่จะทรงรับจากราชบัณฑิตดังในรัชกาลก่อน)

 สีน้ำเงิน แทนค่าสถาบันพระมหากษัตริย์ผู้ให้กำเนิด และพระราชทาน “สถาบันราชภัฏ” 
 สีเขียว แทนค่าแหล่งที่ตั้งของสถาบันฯ 36 แห่งในแหล่งธรรมชาติและสิ่งแวดล้อมที่สวยงาม 
 สีทอง แทนค่าความเจริญรุ่งเรืองทางภูมิปัญญา 
 สีส้ม แทนค่าความรุ่งเรืองทางศิลปวัฒนธรรมท้องถิ่น ที่ก้าวไกลใน 36 สถาบัน 
 สีขาว แทนค่าความคิดอันบริสุทธิ์ของนักปราชญ์แห่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร

 สีประจำมหาวิทยาลัย 
สีประจำสถาบัน สีแดง-ชมพู

 พระพุทธประจำมหาวิทยาลัย 

พระพุทธศรีทวารวดีสิริราชภัฏ หรือที่ชาวบ้านนิยมเรียกว่า  “หลวงพ่อประทานพร” เป็นพระพุทธรูปปางปฐมเทศนา โดยมหาวิทยาลัยราชภัฏนครปฐม (สถาบันราชภัฏนครปฐมในขณะนั้น) ได้สร้างพระพุทธรูปจำลอง ที่มีต้นแบบมาจากพระพุทธศิลาขาวในพระอุโบสถวัดพระปฐมเจดีย์ราชวรมหาวิหาร ประดิษฐานอยู่ที่บริเวณด้านซ้ายของประตูทางเข้าหน้ามหาวิทยาลัยhttps://www.npru.ac.th/symbol.php

 ดอกไม้ประจำมหาวิทยาลัย 
เฟื่องฟ้าถูกค้นพบครั้งแรกในประเทศบราซิลโดยนักพฤกษศาสตร์ชาวฝรั่งเศสราวปี ค.ศ. 1766-1769  และได้ถูกนำไปปลูกยังส่วนต่างๆ ของโลก เริ่มจากยุโรป อเมริกาเหนือ และเอเซีย สำหรับในประเทศไทยมีการนำพันธุ์เฟื่องฟ้าเข้ามาจากสิงคโปร์ครั้งแรกราวปี พ.ศ. 2423 ในสมัยรัชการที่ 5 และมีการนำเข้าจากต่างประเทศมากมายจนถึงปัจจุบันพันธุ์เฟื่องฟ้าในประเทศไทยมีไม่น้อยกว่าต่างประเทศ เนื่องจากเฟื่องฟ้าเจริญเติบโตได้ดีในประเทศไทยแล้วยังเกิดการกลายพันธุ์เกิดเป็นพันธุ์ใหม่ขึ้นมากมาย

 การจัดการศึกษา 
มหาวิทยาลัยราชภัฏนครปฐมมีการจัดการศึกษา 7 สาขาวิชา ได้แก่ สาขาวิชาครุศาสตร์ สาขาวิทยาศาสตร์ สาขาวิชาวิศวกรรมศาสตร์ สาขาศิลปศาสตร์ สาขาบริหารธุรกิจ สาขาวิชาการบัญชี และสาขาพยาบาลศาสตร์ การจัดการศึกษาจะเน้นทางทฤษฎีควบคู่กับการปฏิบัติ โดยจัดกิจกรรม การเรียนรู้ในรูปแบบของ Active Learning มุ่งให้นักศึกษาได้สร้างองค์ความรู้ด้วยตนเอง สามารถสร้างสรรค์และพัฒนางานของตนเองได้อย่างมีคุณภาพ นอกจากนั้นยังเสริมด้วยกิจกรรมอันหลากหลายที่มุ่งเน้นให้นักศึกษาเป็นคนดี มีคุณธรรม 

ปัจจุบัน มีหลักสูตรสำหรับนักศึกษาต่างประเทศ และมีนักศึกษาจีน นักศึกษาเวียดนาม จำนวนกว่า 200 คน

 รายชื่อผู้บริหาร 
 ลำดับ(สมัย)  ชื่อ  เริ่มวาระ  สิ้นสุดวาระ  หมายเหตุ 1(1)  นันทา บุญยะประภัสร  พ.ศ. 2479  พ.ศ. 2479  2  ลำยอง วิศาลดรุณกร  พ.ศ. 2479  พ.ศ. 2481  1(2)  นันทา บุญยะประภัสร  พ.ศ. 2481  พ.ศ. 2497  3  บุญจันทร์ วงศ์รักมิตร  พ.ศ. 2497  พ.ศ. 2501  4(1)   พเยาว์ ศรีหงส์  พ.ศ. 2501  พ.ศ. 2508  5  นิตยา วัฒนจินดา  พ.ศ. 2508  พ.ศ. 2511  6  นิเชต สุนทรพิทักษ์  พ.ศ. 2511  พ.ศ. 2514  4(2)   พเยาว์ ศรีหงส์  พ.ศ. 2514  พ.ศ. 2515  7  ดร.จรินทร์ ชาติรุ่ง  พ.ศ. 2515  พ.ศ. 2523  8  วิเชียร เมนะเศวต  พ.ศ. 2523  พ.ศ. 2524  9  นิทัศน์ เพียกขุนทต  พ.ศ. 2524  พ.ศ. 2529  10  ผู้ช่วยศาสตราจารย์ ดร.วรชัย เยาวปาณี  พ.ศ. 2529  พ.ศ. 2531  11  ผู้ช่วยศาสตราจารย์  ดร.ปรางศรี พณิชยกุล  พ.ศ. 2531  พ.ศ. 2537  12  เพ็ญรัตน์ วริรักษ์  พ.ศ. 2537  พ.ศ. 2542 (อธิการวิทยาลัยครูนครปฐม) 13(1)  ผู้ช่วยศาสตราจารย์ ดร.นิวัต กลิ่นงาม  9 มิถุนายน พ.ศ. 2542  8 มิถุนายน พ.ศ. 2546 (อธิการบดีสถาบันราชภัฏนครปฐม) 14  ผู้ช่วยศาสตราจารย์ศุทธิณีย์ เถาทับนุ่ม  พ.ศ. 2546  พ.ศ. 2547  -  ผู้ช่วยศาสตราจารย์ ดร.นิวัต กลิ่นงาม  พ.ศ. 2547  10 มกราคม พ.ศ. 2548  รักษาราชการแทน 13(2)  11 มกราคม พ.ศ. 2548  10 มกราคม พ.ศ. 2552 (อธิการบดีมหาวิทยาลัยราชภัฏนครปฐม) -  11 มกราคม พ.ศ. 2552  9 กุมภาพันธ์ พ.ศ. 2552  รักษาราชการแทน -  ผู้ช่วยศาสตราจารย์สมเดช นิลพันธุ์  10 กุมภาพันธ์ พ.ศ. 2552  14 พฤษภาคม พ.ศ. 2552  รักษาราชการแทน 15(1)  15 พฤษภาคม พ.ศ. 2552   14 พฤษภาคม พ.ศ. 2556  -  15 พฤษภาคม พ.ศ. 2556  19 มิถุนายน พ.ศ. 2556  รักษาราชการแทน 15(2)  20 มิถุนายน พ.ศ. 2556  19 มิถุนายน พ.ศ. 2560   -  20 มิถุนายน พ.ศ. 2560  26 กุมภาพันธ์ พ.ศ. 2561  รักษาราชการแทน 16(1)  ผู้ช่วยศาสตราจารย์ ดร.วิรัตน์ ปิ่นแก้ว  27 กุมภาพันธ์ พ.ศ. 2561  26 กุมภาพันธ์ พ.ศ. 2565  -  27 กุมภาพันธ์ พ.ศ. 2565  22 สิงหาคม พ.ศ. 2565  รักษาราชการแทน 16(2)  23 สิงหาคม พ.ศ. 2565  7 เมษายน พ.ศ. 2568  -  ผู้ช่วยศาสตราจารย์ ดร.ปรางศรี พณิชยกุล  8 เมษายน พ.ศ. 2568  12 สิงหาคม พ.ศ. 2568  รักษาราชการแทน -  ผู้ช่วยศาสตราจารย์สมเดช นิลพันธุ์  13 สิงหาคม พ.ศ. 2568  ปัจจุบัน  รักษาราชการแทน

 ศิษย์เก่าที่มีชื่อเสียง 
นักการเมือง
 ไชยา สะสมทรัพย์ อดีตรัฐมนตรีว่าการกระทรวงพาณิชย์, อดีตรัฐมนตรีกระทรวงสาธารณสุข
 อนุชา สะสมทรัพย์ อดีตสมาชิกผู้แทนราษฎร เขต 4
 รัฐกร เจนกิจณรงค์ อดีตสมาชิกผู้แทนราษฎร เขต 2
 ชาญชัย ปทุมารักษ์ อดีตสมาชิกผู้แทนราษฎรจังหวัดนครปฐม
 ศักดิ์ดา วิเชียรศิลป์ อดีตอธิบดีกรมทรัพยากรน้ำบาดาล, อดีตสมาชิกผู้แทนราษฎรจังหวัดกาญจนบุรี, รัฐมนตรีช่วยว่าการกระทรวงมหาดไทย

ผู้นำทางศาสนา
 พระคุณเจ้าฟรังซิสเซเวียร์ วีระ อาภรณ์รัตน์ มุขนายกมิสซังโรมันคาทอลิกเชียงใหม่
ศิลปินนักร้อง
 ชินพรรธน์ ธันยวิโรจน์ (เด่นชัย สายสุพรรณ) นักร้องลูกทุ่ง
 สมบูรณ์ จุลมุสิก (ทศพล หิมพานต์) นักร้องลูกทุ่ง
นักกีฬา
 สุนทรี รูปสูง นักกีฬาเซปักตะกร้อหญิงทีมชาติไทย
วาไรตี้
 พชรพล แซ่อึ้ง (จากรายการแฟนพันธ์แท้สงครามโลกครั้งที่ 2)
 ศักรินทร์  คชชา Sakarin Kotcha (Big) - รองอันดับ 1 Mister Star Thailand 2019 และ2nd Runner Up Mr. Universal Ambassador 2019 (ตัวแทนประเทศไทย)

 คณะ 
 คณะวิทยาศาสตร์และเทคโนโลยี
 คณะมนุษยศาสตร์และสังคมศาสตร์
 คณะครุศาสตร์
 คณะวิทยาการจัดการ
 คณะพยาบาลศาสตร์
 คณะสหเวชศาสตร์(โครงการจัดตั้ง)

 โรงเรียน 
 โรงเรียนสาธิตมหาวิทยาลัยราชภัฏนครปฐม
โรงเรียนราชินีบูรณะ

 ระบบสารสนเทศสำหรับบุคคลภายนอก 
เอกสาร/ตีพิมพ์
 ฐานข้อมูลงานวิจัย (NPRU - Online Journal And Research Databases) 
 หนังสืออิเล็กทรอนิกส์ (NPRU E-Book)
สารสนเทศที่น่าสนใจ
 ระบบรับสมัครนักศึกษา TCAS
 บทเรียนออนไลน์ NPRU Open Courseware
 ประชาสัมพันธ์การอบรมสำหรับบุคคลภายนอก

 อ้างอิง 

นครปฐม
ราชภัฏนครปฐม

หมวดหมู่:สถานศึกษาในอำเภอเมืองนครปฐม